PMIndiaData/PMIndiaSum huggingface dataset:
প্রধানমন্ত্রী আয়ুর্বেদের প্রবক্তা ডাক্তার বালাজি তাম্বে’র মৃত্যুতে শোক প্রকাশ করেছেন

নতুন দিল্লি, ১১ আগস্ট, ২০২১ প্রধানমন্ত্রী শ্রী নরেন্দ্র মোদী আয়ুর্বেদ চিকিৎসক এবং যোগ শাস্ত্রের প্রবক্তা ডাক্তার বালাজি তাম্বে'র মৃত্যুতে গভীর শোক প্রকাশ করেছেন। আজ এক টুইট বার্তায় প্রধানমন্ত্রী বলেছেন, "আয়ুর্বেদ শাস্ত্রকে সারাবিশ্বে জনপ্রিয় করে তুলতে বিশেষ করে যুব সম্প্রদায়ের মধ্যে, ডাক্তার বালাজি তাম্বেকে সকলে মনে রাখবেন। তাঁর সহানুভূতিশীল মনোভাবের জন্য তিনি প্রশংসনীয় হয়ে রয়েছেন। তাঁর মৃত্যুতে আমি ব্যাথিত। তাঁর পরিবার এবং গুণমুগ্ধদের প্রতি সমবেদনা জানাই। ওম শান্তি।"
“শান্তি ও স্থিতিশীলতার জন্যকর্মসংস্থান ও উপযুক্ত কাজ (নং.-২০৫)” নিয়ে অন্তর্জাতিক শ্রম সংস্থার (আই.এল.ও.)গৃহীত নতুন প্রস্তাব ও সিদ্ধান্ত সংসদে উত্থাপনের অনুমোদন দিল কেন্দ্রীয়মন্ত্রিসভা

প্রধানমন্ত্রী শ্রী নরেন্দ্র মোদির পৌরহিত্যে কেন্দ্রীয়মন্ত্রিসভা বুধবার “শান্তি ও স্থিতিশীলতার জন্য কর্মসংস্থান ও উপযুক্ত কাজ (নং.-২০৫)” নিয়েঅন্তর্জাতিক শ্রম সংস্থার (আই.এল.ও.) গৃহীত নতুন প্রস্তাব ও সিদ্ধান্ত সংসদেউত্থাপনের অনুমোদন দিল| ২০১৫ সালের জুন মাসে জেনেভায় অনুষ্ঠিত আই.এল.ও.-এর ১০৬তমআন্তর্জাতিক শ্রম সম্মেলনে এই প্রস্তাব গ্রহণ করা হয়| ভারত সেই প্রস্তাব গ্রহণেসমর্থন জানায়| আই.এল.ও.-এর প্রতিটি সদস্য দেশকে সেই গৃহীত প্রস্তাব ও সিদ্ধান্ত সংশ্লিষ্ট কর্তৃপক্ষের কাছে (ভারতের ক্ষেত্রে সংসদ) উপস্থিতকরতে হবে| এই প্রস্তাব ও সিদ্ধান্ত সংসদে উত্থাপন করার উদ্দেশ্য হচ্ছে তা নিয়ে অবগত করানো, তাইএতে কোনো আশু বাধ্যবাধকতা তৈরি হবেনা| আই.এল.ও. ’ র প্রস্তাবে কোনো বাধ্যবাধকতা থাকেনা|এটা শুধুমাত্র জাতীয় নীতি নির্ধারণের ক্ষেত্রে একটি পথ নির্দেশকারী নীতি হিসেবেকাজ করে| এই প্রস্তাব সদস্য দেশগুলোকে কর্মসংস্থান সৃষ্টি ও উপযুক্ত বা শালীন কাজেরজন্য গৃহীত পদক্ষেপ নিয়ে নির্দেশিকা প্রদান করে| যার উদ্দেশ্য হচ্ছে সংঘর্ষ ওবিপর্যয়ের জন্য আসা সংকটের অবস্থার প্রতিরোধ, পুনরুদ্ধার, শান্তি ওস্থিতিস্থাপকতা| এই প্রস্তাবে সমস্ত মানব সমাজের অধিকার এবং আইনের শাসনের ওপরও জোরদেওয়া হয়েছে| এই প্রস্তাবে সংকট প্রতিরোধ, পুনরুদ্ধার ও স্থিতিস্থাপকতার জন্য সামাজিকসুরক্ষার পদক্ষেপগুলোকে শক্তিশালী করার ওপরও জোর দেওয়া হয়েছে| এর জন্য সদস্যরাষ্ট্রগুলোকে সঙ্গত ও ব্যাপক কৌশলের জন্য বহুমুখী পদক্ষেপ গ্রহণের কথাও বলাহয়েছে| যেখানে কর্মসংস্থান, উপযুক্ত কাজ এবং আর্থ-সামাজিক পুনঃপ্রতিষ্ঠার জন্যস্থানীয় অর্থনৈতিক পুনরুদ্ধার, সামাজিক সুরক্ষা ও সামাজিক অন্তর্ভুক্তি,দীর্ঘস্থায়ী উন্নয়ন, দীর্ঘস্থায়ী উদ্যোগ (বিশেষ করে ক্ষুদ্র ও মাঝারি উদ্যোগ)নির্মাণ, পরিকল্পনা তৈরিতে কর্মচারী ও শ্রমিকদের সক্রিয় অংশগ্রহণ, পুনরুদ্ধার ওস্থিতিশীলতার জন্য পরিচালনা পদ্ধতি রূপায়ণ ইত্যাদিতে জোর দেওয়া হয়েছে| এই ২০৫ নং.প্রস্তাবটি সমস্ত অংশের কর্মপ্রার্থী ও শ্রমিকদের পাশাপাশি সমস্ত ক্ষেত্রের কর্মপ্রদানকারীর ক্ষেত্রে প্রযোজ্য|
বিশ্ব ব্যাঙ্কের প্রেসিডেন্ট ডঃ জিম ইয়ং কিম প্রধানমন্ত্রীর সঙ্গে সাক্ষাৎ করলেন

বিশ্ব ব্যাঙ্কের প্রেসিডেন্ট ডঃ জিম ইয়ং কিম নতুন দিল্লিতে প্রধানমন্ত্রী শ্রী নরেন্দ্র মোদীর সঙ্গে আজ সাক্ষাৎ করলেন। এই বৈঠকের সময় প্রধানমন্ত্রী ভারতের প্রতি বিশেষত, স্মার্টসিটি, গঙ্গা পুনরুজ্জীবন, কর্মমুখী দক্ষতা উন্নয়ন, স্বচ্ছ ভারত, সকলের জন্য বিদ্যুৎ প্রভৃতি অগ্রাধিকারমূলক ক্ষেত্রে বিশ্ব ব্যাঙ্কের নিরন্তর সমর্থনের জন্য এই বিশ্ব সংস্থার প্রশংসা করেন। ডঃ কিম বলেন, এইসব কর্মসূচিতে যে উচ্চাকাঙ্খী লক্ষ্যমাত্রা ধার্য হয়েছে, তা তাঁকে মুগ্ধ করেছে। ভারতের মতো যেসব দেশ পরিবেশগতভাবে সুস্থায়ী পথে চলার চেষ্টা করছে তাদের জলবায়ু পরিবর্তন সংক্রান্ত বিষয়ে অর্থ যোগানোর প্রয়োজনীয়তার ওপর প্রধানমন্ত্রী গুরুত্ব দেন। ডঃ কিম বিশ্ব ব্যাঙ্ক এ ব্যাপারে অতি সক্রিয় ভূমিকা নেবে এবং এই কর্মসূচিকে পুরোপুরি সমর্থন জানাবে বলেও প্রধানমন্ত্রীকে আশ্বাস দেন। এ প্রসঙ্গে ডঃ কিম বাণিজ্যের উদ্যোগকে সরল করে তোলা, বিশেষ করে, উপকরণগত ক্ষেত্রে এই লক্ষ্যে ভারতের দ্রুত অগ্রগতির প্রশংসা করেন। প্রধানমন্ত্রী এবং ডঃ কিম উভয়েই বিভিন্ন বিষয় নিয়ে আলোচনা করেন এবং সহযোগিতার সম্ভাব্য ক্ষেত্রগুলির প্রসঙ্গে কথা বলেন।
কৃষি ও কৃষি সংশ্লিষ্ট ক্ষেত্রে ভারত-ইরান সহযোগিতা চুক্তি : কর্মপরবর্তী অনুমোদন কেন্দ্রীয় মন্ত্রিসভার

এ বছর ১৭ ফেব্রুয়ারি ভারত ও ইরানের মধ্যে স্বাক্ষরিত কৃষি এবং সংশ্লিষ্ট ক্ষেত্রগুলিতে সহযোগিতা প্রসার চুক্তিটি আজ অনুমোদিত হল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। এই চুক্তির আওতায় কৃষিশস্য উৎপাদন প্রচেষ্টা, কৃষির সম্প্রসারণ, উদ্যানপালন, কৃষি যন্ত্রাংশ ও সাজসরঞ্জাম, ফসল তোলার ক্ষেত্রে প্রযুক্তির প্রয়োগ, গাছপালার জন্য বিশেষ ও পৃথক সংরক্ষণ ব্যবস্থা, ঋণ সহায়তার যোগান ইত্যাদি ক্ষেত্রে ভারত ও ইরান পরস্পরের মধ্যে সহযোগিতা প্রসার করবে। এছাড়াও, মাটি সংরক্ষণ, জল ব্যবস্থাপনা, সুসংবদ্ধ কৃষি সার ব্যবস্থাপনা, বীজ প্রযুক্তি এবং কৃষি বিপণন ক্ষেত্রেও দুটি দেশ পরস্পরের সঙ্গে সহযোগিতা করে যাবে। পশুপালন, দুধ উৎপাদন, পশুস্বাস্থ্য এবং সংশ্লিষ্ট অন্যান্য ক্ষেত্রে সহযোগিতা প্রসারও এই চুক্তির অন্যতম শর্ত। কৃষি ও কৃষি প্রযুক্তি বিশেষজ্ঞদের সফরসূচি বিনিময়, তথ্যের আদানপ্রদান, বিজ্ঞানী ও প্রশিক্ষণার্থীদের বিনিময় সফর, প্রশিক্ষণ কর্মসূচি, কৃষি প্রযুক্তির বিকাশ ও প্রসার সম্পর্কিত কর্মশালা ও সম্মেলনের আয়োজন ইত্যাদিও রয়েছে চুক্তির শর্তাবলীর মধ্যে। স্থির হয়েছে যে স্বাক্ষরিত চুক্তির আওতায় একটি যৌথ কার্যনির্বাহী গোষ্ঠীও গঠন করা হবে। মউ-এর শর্ত পূরণে প্রয়োজনীয় কাজকর্ম নিরন্তর করে তোলার বিষয়টির ওপর নজর রাখবে এই গোষ্ঠী। চুক্তিটি প্রাথমিকভাবে কার্যকর থাকবে পাঁচ বছরের জন্য। তবে, দু’দেশের সম্মতিসাপেক্ষে এর মেয়াদ আরও পাঁচ বছরের জন্য বাড়ানো যেতে পারে। /
মরক্কোর বৈদেশিক বাণিজ্য বিষয়ক সচিব শ্রী রাকিয়া এদ্দারহাম প্রধানমন্ত্রীর সঙ্গে সাক্ষাৎ করলেন

মরক্কোর শিল্প, বিনিয়োগ, বাণিজ্য ও ডিজিটাল অর্থনীতি মন্ত্রকের বৈদেশিক বাণিজ্য বিষয়ক সচিব শ্রীমতী রাকিয়া এদ্দারহাম আজ প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন। শ্রীমতী এদ্দারহাম তাঁর দেশের রাজার শুভেচ্ছাবার্তা প্রধানমন্ত্রীকে জ্ঞাপন করেন। মরক্কোর রাজার সঙ্গে সাক্ষাতের কথা স্মরণ করে প্রধানমন্ত্রী তাঁর সুস্বাস্থ্য ও সার্বিক কল্যাণের পাশাপাশি, মরক্কোবাসীর শান্তি ও সমৃদ্ধি কামনা করেন। শ্রীমতী এদ্দারহাম বিগত বছরগুলিতে দু’দেশের সম্পর্ক ও সহযোগিতায়, বিশেষ করে আইনি সহায়তা, সাইবার নিরাপত্তা ও মহাকাশ ক্ষেত্রে লক্ষ্যণীয় অগ্রগতির কথাও উল্লেখ করেন। ভারত ও মরক্কোর মধ্যে ঐতিহাসিক নিবিড় সম্পর্কের উল্লেখ করে শ্রী মোদী পারস্পরিক স্বার্থ সংশ্লিষ্ট বিভিন্ন ক্ষেত্রে দ্বিপাক্ষিক সহযোগিতা আরও মজবুত ও গভীর করে তুলতে যে প্রয়াস নেওয়া হচ্ছে, তার প্রশংসা করে বলেন, গুজরাটের সঙ্গেও মরক্কোর বাণিজ্যিক ও বিনিয়োগের সম্পর্ক সুদৃঢ় হয়েছে। …
প্রধানমন্ত্রী আবাস যোজনার আওতায় গ্রামীণ বাসস্থান নির্মাণ কর্মসূচি অনুমোদিত কেন্দ্রীয় মন্ত্রিসভার বৈঠকে

‘প্রধানমন্ত্রী আবাস যোজনা’ (গ্রামীণ)-এর আওতায় গ্রামীণ বাসস্থান নির্মাণ প্রকল্প রূপায়ণের বিষয়টি বুধবার অনুমোদিত হয় কেন্দ্রীয় মন্ত্রিসভার বৈঠকে। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত হয় এই বৈঠকটি। গ্রামের যে সমস্ত মানুষের মাথার ওপর ছাদ নেই কিংবা যাঁরা জীর্ণ ও ভাঙ্গা বাড়িতে বসবাস করেন তাঁদের পাকা বাড়ি নির্মাণের জন্য আর্থিক সহায়তাদানের প্রস্তাব রয়েছে এই কর্মসূচিতে। সমগ্র প্রকল্পটি রূপায়িত হবে ২০১৬-১৭ থেকে ২০১৮-১৯ – এই তিনটি অর্থ বছরের মধ্যে। এজন্য মোট ব্যয় ধরা হয়েছে ৮১,৯৭৫ কোটি টাকা। এই সময়কালের মধ্যে ১ কোটি পাকা বাড়ি নির্মাণের জন্য সহায়তাদানের প্রস্তাব করা হয়েছে। দিল্লি ও চণ্ডীগড় বাদে ভারতের সবক’টি রাজ্য ও কেন্দ্রশাসিত অঞ্চলের গ্রামীণ এলাকায় রূপায়িত হবে এই কর্মসূচিটি। পাকা বাড়ি তৈরির খরচ দেওয়া হবে কেন্দ্র ও রাজ্যের পক্ষ থেকে অংশীদারিত্বের ভিত্তিতে। কর্মসূচির আওতায় সমতল এলাকার গ্রামগুলিতে প্রতিটি বাড়ি নির্মাণে আর্থিক সহায়তা দেওয়া হবে ১ লক্ষ ২০ হাজার টাকা। পার্বত্য রাজ্যগুলিতে ও প্রত্যন্ত অঞ্চলে এই সহায়তাদানের পরিমাণ দাঁড়াবে ১ লক্ষ ৩০ হাজার টাকা। কর্মসূচি রূপায়ণে অতিরিক্ত ২১,৯৭৫ কোটি টাকার প্রয়োজন মেটানো হবে জাতীয় কৃষি ও পল্লী উন্নয়ন ব্যাঙ্ক (নাবার্ড)-এর কাছ থেকে ঋণ সংগ্রহের মাধ্যমে। উল্লেখ্য, ২০১৪ সালের মে মাসে সংসদের এক যৌথ অধিবেশনে ভাষণদানকালে রাষ্ট্রপতি ঘোষণা করেছিলেন যে স্বাধীনতার ৭৫ বছর পূর্তিতে অর্থাৎ, ২০২২ সালের মধ্যে দেশের প্রত্যেকটি পরিবারের জন্য জল ও শৌচাগারের সুবিধা সহ একটি করে পাকা বাড়ি নির্মাণ করা হবে।
প্রধানমন্ত্রী শ্রী মোদীর সঙ্গে শ্রীলঙ্কার রাষ্ট্রপতি মৈত্রিপালা সিরিসেনার বার্তালাপ

শ্রীলঙ্কার রাষ্ট্রপতি শ্রী মৈত্রিপালা সিরিসেনা আজ (১৭ অক্টোবর, ২০১৮) প্রধানমন্ত্রী শ্রী নরেন্দ্র মোদীর সঙ্গে টেলিফোনে কথা বলেন। সংবাদমাধ্যমের একাংশে তাঁকে এবং শ্রীলঙ্কার প্রাক্তন প্রতিরক্ষা সচিবকে ভারতের হত্যার ছক রয়েছে বলে যে খবর প্রকাশিত হয়েছে, তা তিনি খারিজ করে দেন। তিনি বলেন, এই ধরণের খবর সম্পূর্ণ ভিত্তিহীন এবং দু’দেশের মধ্যে মৈত্রীর সম্পর্ক বিঘ্নিত ও ভুল বোঝাবুঝির সৃষ্টি করাই এর উদ্দেশ্য। শ্রীলঙ্কার রাষ্ট্রপতি জানান, সে দেশের প্রধানমন্ত্রী ব্যক্তিগতভাবে জরুরি ভিত্তিতে এ ব্যাপারে পদক্ষেপ গ্রহণ করেছেন এবং শ্রীলঙ্কা সরকার জনসমক্ষে এই ধরণের তথ্য খারিজ করে দিয়েছে। এ ব্যাপারে শ্রীলঙ্কায় ভারতীয় হাইকমিশনারের সঙ্গেও তাঁর কথা হয়েছে বলে সিরিসেনা জানান। শ্রীলঙ্কার রাষ্ট্রপতি আরও বলেন, প্রধানমন্ত্রী শ্রী নরেন্দ্র মোদীকে তিনি ব্যক্তিগত বন্ধুর মতোই শ্রীলঙ্কার প্রকৃত বন্ধু হিসেবে মনে করেন। ভারত ও শ্রীলঙ্কার মধ্যে পারস্পরিক সুবিধাজনক সম্পর্কের উল্লেখ করে তিনি বলেন, ভবিষ্যতে এই সম্পর্ক আরও জোরদার করতে প্রধানমন্ত্রী মোদীর সঙ্গে তিনি হাত মিলিয়ে কাজ করবেন। শ্রীলঙ্কা সরকার জরুরি ভিত্তিতে এই ধরণের পরিস্থিতি মোকাবিলার উদ্যোগ নেওয়ায় এবং জনসমক্ষে এই ধরণের ভুল প্রচারের বিষয়টি খারিজ করে দেওয়ায় প্রধানমন্ত্রী মোদী তাঁর প্রশংসা করেন। ‘প্রতিবেশীই প্রথম’ – ভারতের এই নীতির উল্লেখ করে শ্রীলঙ্কার রাষ্ট্রপতি সিরিসেনা বলেন, ভারতের সঙ্গে ভবিষ্যতেও সার্বিক সহযোগিতার সম্পর্ক অব্যাহত রাখায় তিনি বিশেষভাবে উদ্যোগ নেবেন।
‘মিশন ভগীরথ’-এর সূচনা করলেন প্রধানমন্ত্রী  : শিলান্যাস করলেন তেলেঙ্গানার কয়েকটি গুরুত্বপূর্ণ প্রকল্পেরও

দেশের সার্বিক বিকাশের লক্ষ্যে সহযোগিতামূলক যুক্তরাষ্ট্রীয় ব্যবস্থার ওপর গুরুত্ব আরোপ করেছেন প্রধানমন্ত্রী শ্রী নরেন্দ্র মোদী । তিনি বলেছেন যে এইলক্ষ্য পূরণে কেন্দ্র ও রাজ্যগুলি এখন একযোগে কাজ করে চলেছে। রবিবার,তেলেঙ্গানার মেডক জেলার গজওয়েল-এ কোমাতিবান্দা গ্রামে ‘মিশন ভগীরথ’-এর আনুষ্ঠানিকসূচনা উপলক্ষে আয়োজিত এক সমাবেশে ভাষণ দিচ্ছিলেন প্রধানমন্ত্রী। উন্নয়ন প্রকল্পেরঅঙ্গ হিসেবে কয়েকটি গুরুত্বপূর্ণ কর্মসূচিরও সূচনা করেন তিনি ভিত্তিপ্রস্তরের আবরণউন্মোচনের মাধ্যমে। কর্মসূচিগুলির মধ্যে রয়েছে – রামগুন্ডাম-এ এনটিপিসি-র ১,৬০০মেগাওয়াট ক্ষমতাসম্পন্ন একটি তাপবিদ্যুৎ উৎপাদনকেন্দ্র, ঐ অঞ্চলেরই একটি সারপ্রকল্পের পুনরুজ্জীবন, ওয়ারাঙ্গালে কালোজি নারায়ণ রাও স্বাস্থ্যবিজ্ঞানবিশ্ববিদ্যালয়স্থাপন এবং মনোহরাবাদ-কথাপল্লী রেলপথ প্রকল্প। আদিলাবাদ জেলার জয়পুরে সিঙ্গারেনিকোলিয়ারির ১,২০০ মেগাওয়াট উৎপাদন ক্ষমতাসম্পন্ন তাপবিদ্যুৎ কেন্দ্রও তিনি এইউপলক্ষে উৎসর্গ করেন জাতির উদ্দেশে। রাজ্যেরসাধারণ মানুষের আশা-আকাঙ্ক্ষা পূরণে তেলেঙ্গানা সরকার যে সমস্ত উদ্যোগ গ্রহণ করেছেতারও বিশেষ প্রশংসা করেন প্রধানমন্ত্রী। ‘মিশন ভগীরথ’-এর সূচনায় রাজ্য সরকারেরসক্রিয় ভূমিকারও সপ্রশংস উল্লেখ করেন তিনি। রাজ্যবাসীর কাছে পানীয় জলের সুযোগসম্প্রসারণের লক্ষ্যেই এই মিশনের সূচনা বলে উল্লেখ করে প্রধানমন্ত্রী বলেন যেতেলেঙ্গানার মুখ্যমন্ত্রী শ্রী কে চন্দ্রশেখর রাও যখনই তাঁর সঙ্গে সাক্ষাৎকারেমিলিত হতেন, তখনই তিনি রাজ্যের উন্নয়ন ও জলের সুষম যোগান ও বন্টনের কথাই বারবারউল্লেখ করতেন। জলের গুরুত্ব ও প্রয়োজনীয়তার কথা উল্লেখ করে প্রধানমন্ত্রী বলেন, দেশেরসকল নাগরিকের উচিত জল সংরক্ষণের কাজে উদ্যোগ গ্রহণ করা। নতুনরেলপথ প্রকল্পের শিলান্যাস প্রসঙ্গে প্রধানমন্ত্রী বলেন, সংশ্লিষ্ট এলাকারজনসাধারণের এক দীর্ঘদিনের দাবি ও প্রত্যাশা এখন পূরণ হতে চলেছে। অন্যদিকে, সারপ্রকল্পটিতে উপকৃত হবেন দেশের কৃষক-সাধারণ। বিদ্যুৎ ক্ষেত্রের সংস্কার, জলসেচইত্যাদি প্রসঙ্গও উঠে আসে প্রধানমন্ত্রীর ভাষণে। অন্যদিকে, রেল সংযোগেরসঙ্গেঅর্থনৈতিক অগ্রগতি কিভাবে যুক্ত সে কথাও ব্যাখ্যা করেন শ্রী নরেন্দ্র মোদী। ভেক্‌ধারীগো-রক্ষকদের সম্পর্কে রাজ্যবাসীকে সতর্ক থাকতে বলেন প্রধানমন্ত্রী। রাজ্য সরকারকেএই ধরনের অপরাধীদের বিরুদ্ধে কড়া ব্যবস্থার নেওয়ারও পরামর্শ দেন তিনি। /
স্টকহোম-এ ভারতীয় সম্প্রদায়ের এক অনুষ্ঠানে যোগ দিলেন প্রধানমন্ত্রী

প্রধানমন্ত্রী শ্রী নরেন্দ্র মোদী আজ স্টকহোম-এ ভারতীয় সম্প্রদায়ের এক সমাবেশে বক্তব্য রাখেন। তাঁকে আন্তরিকতার সঙ্গে অভ্যর্থনা জানানোর জন্য স্যুইডেন সরকার, বিশেষত স্যুইডেনের মাননীয় রাজা এবং ঐ দেশের প্রধানমন্ত্রী মিঃ স্টিফ্যান লফভেন-কে বিশেষ ধন্যবাদ জানান তিনি। মিঃ লফভেনও উপস্থিত ছিলেন এই সমাবেশে। শ্রী মোদী বলেন, এক বিরাট রূপান্তর প্রচেষ্টার মধ্য দিয়ে ভারত বর্তমানে এগিয়ে চলেছে। ‘সব কা সাথ সব কা বিকাশ’ এই মন্ত্রকে সম্বল করে বর্তমান সরকার ক্ষমতায় এসেছে। গত চার বছরে এক উন্নত এবং অন্তর্ভুক্তিমূলক ভারত গঠনের লক্ষ্যে কাজ করে চলেছে ভারত সরকার। প্রধানমন্ত্রী বলেন, আন্তর্জাতিক যোগ দিবস উদযাপনের মতো এক বিশেষ উদ্যোগ গ্রহণের মধ্য দিয়ে ভারত যাতে বিশ্বে চিন্তাভাবনা ও দৃষ্টিভঙ্গির ক্ষেত্রে নেতৃত্ব দিতে পারে, তা নিশ্চিত করতে সর্বতোভাবে প্রচেষ্টা চালিয়ে যাওয়া হচ্ছে। এর সুবাদে বিশ্বের বিভিন্ন দেশ এখন যথেষ্ট আত্মবিশ্বাসের সঙ্গেই তাকিয়ে রয়েছে ভারতের দিকে। এই প্রসঙ্গে আন্তর্জাতিক ক্ষেত্রে ভারতের মানবতাবাদী কর্মপ্রচেষ্টা, ত্রাণ ও উদ্ধারকাজ, আন্তর্জাতিক সৌর সমঝোতা গোষ্ঠী গঠন এবং এমটিসিআর, ওয়াশেনার ব্যবস্থা এবং অস্ট্রেলীয় গোষ্ঠীতে সদস্যপদের মতো ঘটনার কথা উল্লেখ করেন তিনি। শ্রী মোদী বলেন, প্রযুক্তি ক্ষেত্রে, বিশেষত মহাকাশ কর্মসূচি ক্ষেত্রে ভারতের কারিগরি দক্ষতা স্বীকৃতি লাভ করেছে আন্তর্জাতিক পর্যায়ে। প্রধানমন্ত্রী বলেন, ডিজিটাল পরিকাঠামোর প্রসারের মধ্য দিয়ে ভারতের সরকার ও নাগরিকদের মধ্যে নিরন্তর যোগাযোগ গড়ে উঠেছে। অন্যদিকে, প্রযুক্তির প্রয়োগ ও ব্যবহারের মাধ্যমে বৃদ্ধি পেয়েছে স্বচ্ছতা ও দায়বদ্ধতা। তাই, সরকারের কাছে সহজেই পৌঁছে যাওয়ার বিষয়টি এখন আর কোন সুযোগ মাত্র নয়, বরং তা একটি সহজ স্বাভাবিক ঘটনা। এই প্রসঙ্গে অপ্রয়োজনীয় ফাইল বাতিল বলে ঘোষণা, বাণিজ্যিক কাজকর্মকে সহজতর করে তোলা, জিএসটি রূপায়ণ, প্রত্যক্ষ সুফল হস্তান্তর এবং ‘উজ্জ্বলা’ যোজনার মাধ্যমে রান্নার গ্যাসের সুযোগ সম্প্রসারণের মতো কর্মসূচিগুলির কথা উল্লেখ করেন তিনি। শ্রী মোদী বলেন, ‘মুদ্রা’ যোজনার মাধ্যমে শিল্পোদ্যোগীদের কাছে নতুন নতুন সুযোগ-সুবিধার সম্প্রসারণ ঘটেছে। এই কর্মসূচির মোট সুফলভোগীদের ৭৪ শতাংশই হলেন মহিলা। প্রসঙ্গত, ‘অটল উদ্ভাবন মিশন’, ‘দক্ষ ভারত’ এবং ‘স্টার্ট আপ’ কর্মসূচি প্রসঙ্গেও বক্তব্য রাখেন তিনি। উদ্ভাবন প্রচেষ্টার প্রসারে ভারত যে আন্তর্জাতিক অংশীদারিত্ব গড়ে তোলার ওপর জোর দিয়েছে সে কথার উল্লেখ করে প্রধানমন্ত্রী বলেন, স্যুইডেন এবং ইজরায়েলের সঙ্গে উদ্ভাবন প্রচেষ্টা সম্পর্কিত অংশীদারিত্ব ইতিমধ্যেই গড়ে উঠেছে। এছাড়াও, জীবনযাত্রার মানকে আরও সহজ করে তোলার ওপরও সরকার বিশেষ জোর দিয়েছে। ‘আয়ুষ্মান ভারত’ কর্মসূচির কথা উল্লেখ করে তিনি বলেন, এটি হল বিশ্বের বৃহত্তম স্বাস্থ্য সম্পর্কিত কর্মসূচি। কেন্দ্রীয় সরকারের এই সমস্ত পদক্ষেপ যে রূপান্তর প্রচেষ্টারই এক বিশেষ অঙ্গ, সে কথার উল্লেখ করে শ্রী মোদী বলেন, স্যুইডেন এবং উত্তর ইউরোপ তথা উত্তর আটলান্টিক দেশগুলির সঙ্গে ভারতের অংশীদারিত্বমূলক সহযোগিতা খুবই গুরুত্বপূর্ণ একটি বিষয়। প্রধানমন্ত্রী বলেন যে স্যুইডেনের ভারতীয় বংশোদ্ভূত সম্প্রদায়ের উচিৎ ভারতের প্রতি এক বিশেষ আবেগ ছাড়াও সেখানকার বাণিজ্য, বিনিয়োগ এবং উদ্ভাবনের সুযোগ-সুবিধাকে আপন করে নেওয়ার চেষ্টা চালিয়ে যাওয়া। /
সমগ্র রেল ব্যবস্থায় প্রযুক্তি ও উদ্ভাবনের সাহায্যে‘গতি’ ও ‘প্রগতি’ নিশ্চিত করার আহ্বান প্রধানমন্ত্রী

শুক্রবার এক ভিডিওকনফারেন্সের মাধ্যমে সুরজকুন্ডের রেল বিকাশ শিবিরে ভাষণ দিলেন প্রধানমন্ত্রী শ্রীনরেন্দ্র মোদী। তিনি তাঁর ভাষণে বর্তমান শতাব্দীকে ‘প্রযুক্তি চালিত একটি শতক’ বলেবর্ণনা করেন। প্রধানমন্ত্রীবলেন, এই যুগে উদ্ভাবন একান্ত জরুরি। এই কারণে রেলকে হয়ে উঠতে হবে ‘গতি’ ও‘প্রগতি’র এক মিলিত যুগলবন্দী। রেলের বিকাশ ওঅগ্রগতির ওপর বিশেষ জোর দেন শ্রী মোদী। তিনি বলেন, আর্থিক দিক থেকে রেলকে আরওশক্তিশালী হয়ে উঠতে হবে। এর ফলে, রেলের জন্য যাঁরা কাজ করছেন, তাঁরা বিশেষভাবেউপকৃত হবেন এবং সেই সঙ্গে সার্বিক কল্যাণ নিশ্চিত হবে সমগ্র দেশের। প্রধানমন্ত্রীতাঁর ভাষণে আরও বলেন, তাঁর সরকারের রেল বাজেটে রাজনীতি কখনই প্রাধান্য পায় না। বরংরেলের কাজ ও কর্মপদ্ধতিতে আমূল পরিবর্তন আনার চেষ্টা করে চলেছে তাঁর সরকার। একটিশতাব্দী তথা যুগের পরিবর্তনের সঙ্গে সঙ্গে আমাদের রেল ব্যবস্থাকেও নতুন করে গড়েতোলার প্রয়োজন হয়ে প্রে। এই কাজের সঙ্গে যাঁরা যুক্ত, তাঁরা এ ব্যাপারেনিশ্চিতভাবেই সাফল্য নিয়ে আসবেন বলে দৃঢ়তার সঙ্গে আশা ব্যক্ত করেন শ্রী মোদী। রেলেরপ্ল্যাটফর্মে তাঁর শৈশবের দিনগুলির কথা স্মরণ করে প্রধানমন্ত্রী বলেন যে, রেলেরসঙ্গে তাঁর যোগযোগ খুবই নিবিড় এবং এই কারণেই রেলের সার্বিক রূপান্তর প্রক্রিয়ায়তিনি বিশেষভাবে আগ্রহী।
গ্রামীণ পর্যটনের প্রসারে তাঁর প্রতি সম্মান দেখিয়ে বিশেষ সুরধ্বনি তৈরি করার জন্য কংথং-এর মানুষের প্রতি কৃতজ্ঞতা প্রকাশ করলেন প্রধানমন্ত্রী

নয়াদিল্লী, ২৮ নভেম্বর, ২০২১ প্রধানমন্ত্রী শ্রী নরেন্দ্র মোদী তাঁর প্রতি সম্মান দেখিয়ে বিশেষ সুরধ্বনি তৈরি করার জন্য এবং গ্রামীণ পর্যটনের এক অনন্য গন্তব্য হিসেবে তুলে ধরতে ভারত সরকারের প্রয়াসের প্রতি কংথং-এর মানুষ যে সক্রিয় ভূমিকা নিয়েছেন তাতে কৃতজ্ঞতা প্রকাশ করেছেন। মেঘালয়ের মুখ্যমন্ত্রীর এক ট্যুইটের প্রত্যুত্তরে প্রধানমন্ত্রী বলেছেন, “তাঁর প্রতি এই সম্মান প্রদর্শনের জন্য কংথং-এর মানুষের কাছে কৃতজ্ঞ। ভারত সরকার পর্যটনের ক্ষেত্রে মেঘালয়ের যে অপার সম্ভাবনা রয়েছে তা কাজে লাগাতে অঙ্গীকারবদ্ধ। হ্যাঁ, আমি রাজ্যে সম্প্রতি চেরি ব্লসম উৎসবের বেশ কিছু অসাধারণ ছবিও দেখেছি। এই ছবিগুলি খুব ভালো লাগছিল।”
কেন্দ্রীয় মন্ত্রিসভা আসাম, ছত্তিশগড়, ঝাড়খন্ড, তামিলনাড়ু, ত্রিপুরা ও পুদুচেরিতে তপশিলি উপজাতিদের তালিকায় সংশোধনীর জন্য ‘কনস্টিটিউশন (সিডিউল্ড ট্রাইবস) অর্ডার, ১৯৫০’-এ সংশোধনী আনতে পূর্বেই নির্ধারিত অনুমোদন দিল

প্রধানমন্ত্রী শ্রী নরেন্দ্র মোদির পৌরোহিত্যেবুধবার কেন্দ্রীয় মন্ত্রিসভা পাঁচটি রাজ্য যথা আসাম, ছত্তিশগড়, ঝাড়খন্ড, তামিলনাড়ু ও ত্রিপুরার তপশিলি উপজাতিদের তালিকা সংশোধন করতে এবং কেন্দ্র শাসিত অঞ্চল পুদুচেরিতে নতুন সম্প্রদায় সমূহকেপরিচিতি দেওয়ার জন্য ‘কনস্টিটিউশন (সিডিউল্ড ট্রাইবস)অর্ডার, ১৯৬০’-এ নির্দিষ্ট কতগুলি সংশোধনীর জন্য সংসদে দুইটি বিল উপস্থাপিত করতে অনুমোদন দিয়েছে। তপশিলি উপজাতিদের তালিকায় অনুমোদিত নিয়মাবলী অনুযায়ী অন্তর্ভুক্ত করা, বাদ দেওয়া এবং অন্যান্য সংশোধনীর জন্য যেসব সম্প্রদায়কে উপযুক্ত বলে পরিলক্ষিত হয়েছে সেগুলি হল: ১. আসামে অন্তর্ভুক্ত করা হবে (১) বোরো, বোরো কছারি, (২) কার্বি (মিকির); ২. ছত্তিশগড়ে অন্তর্ভুক্তকরা হবে (৩) ভুইনিয়া, ভুইয়ান, ভুয়ান (৪) ধানুহার/ ধানুওয়ার, (৫) কিসান, (৬) সাউনরা, সাওনরা, (৭) ধানগাড় এবংছত্তিশগড়েহিন্দি ভাষান্তরের বিজ্ঞপ্তিতে ভ্রম সংশোধন করা হবে; ৩. ঝাড়খন্ডে অন্তর্ভুক্ত করা হবে (৮) ভোগ্‌তা, দেশওয়ারি, গান্‌ঝু, দাওতালবান্দি (দাওয়ালবান্দি), পাটবান্দি, রাউত, মাঝিয়া,খাইরি (খেরি), (৯) পুরান, ৪. তামিলনাড়ুতে অন্তর্ভুক্ত করা হবে (১০) মালায়ালি গৌন্‌ডার (১১) নারিকোরাভান,কুরিভিক্কারান; ৫. ত্রিপুরায় অন্তর্ভুক্ত করা হবে (১২)ডার্লং এবং ৬. পুদুচেরিতে পরিচিতি প্রদান করা হবে (প্রথম নির্দেশ) (১৩) ইরুলার (একই সঙ্গে থাকবে ভিল্লি ওভেট্টাইকারান। এই বিল আইনে রূপান্তরীত হওয়ার পর তপশিলি উপজাতিদের তালিকায় যেসব সম্প্রদায়কে সদস্য হিসেবে অন্তর্ভুক্ত করা হবে,তারা বর্তমানে চালু প্রকল্পগুলির আওতায় তপশিলি উপজাতিদের জন্য নির্ধারিত সুবিধাবলীর সুযোগ গ্রহন করতে পারবে। এই ধরনের কয়েকটি প্রধানতম প্রকল্পের মধ্যে রয়েছে মাধ্যমিকোত্তর বৃত্তি, ন্যাশনাল ওভারসিসি স্কলারশিপ, ন্যাশনাল ফেলোশিপ, উচ্চ শ্রেণির শিক্ষা, ‘ন্যাশনাল সিডিউন্ড ট্রাইসব্‌ ফাইন্যান্স এন্ড ডেভেলপমেন্ট কর্পোরেশন’ থেকে সহজ শর্তে ঋণ, তপশিলি উপজাতি গোষ্ঠির বালক ও বালিকাদের জন্য ছাত্রাবাস ইত্যাদি। উল্লিখিত এই বিষয়গুলি ছাড়াও তারা চাকরির ক্ষেত্রে এবং শিক্ষা প্রতিষ্ঠান সমূহে ভর্তি হওয়ার জন্য সংরক্ষণের সুবিধা নিতে যোগ্য বলে বিবেচিত হবে। কার্যকারণ বশত, ঝাড়খন্ডের ক্ষেত্রে তপশিলি জাতিদের (এস সি) তালিকায় এবং কেন্দ্রীয়/রাজ্য পর্যায়ের ‘অন্যান্য পশ্চাদপদ শ্রেণি’ (ও বি সি)/ ‘অত্যন্ত পশ্চাদপদ শ্রেণি’ (এম বি সি) তালিকায় বর্তমানে প্রচলিত তালিকভুক্তিতের সংশোধন করা হবে।
এনসিসি সমাবেশে প্রধানমন্ত্রীর বক্তব্য

প্রধানমন্ত্রী শ্রী নরেন্দ্র মোদী আজ নয়াদিল্লিতে আয়োজিত এক এনসিসি র‍্যালিতেভাষণদানকালে বলেন যে, এই সমাবেশে অংশগ্রহণকারী প্রত্যেক তরুণ এনসিসি সদস্য তাঁরনিজ নিজ পরিচয় ও ব্যক্তিত্ব বহন করে এনেছেন। কিন্তু তাঁদের এক মাসেরও বেশি সময়েরঅনুশীলনকালে একদিকে যেমন তাঁদের নিজেদের মধ্যে নতুন নতুন মৈত্রী সম্পর্ক গড়েউঠেছে, অন্যদিকে তেমনই তাঁরা একে অপরের কাছ থেকে অনেক বিষয়েই শিক্ষালাভ করেছেন।এনসিসি শিবিরগুলিতে ভারতের সাংস্কৃতিক বৈচিত্র্য সম্পর্কে তরুণ শিক্ষার্থীদের কাছেশিক্ষাদান করা হয়। জাতির জন্য তাঁরা যাতে আরও ভালো কিছু করতে পারেন, সেই লক্ষ্যেইতাঁদের জন্য শিবিরগুলিতে উৎসাহদানের ব্যবস্থা থাকে। প্রধানমন্ত্রী বলেন, এনসিসি শিবিরে শিক্ষার্থীরা শেখার যে আগ্রহ ও উৎসাহলাভ করে থাকেন, তা তাঁদের সারা জীবনের পাথেয় হয়ে থাকবে। এনসিসি অর্থাৎ জাতীয় সমরশিক্ষার্থী বাহিনী শুধুমাত্র বিশেষ পোষাক অর্থাৎ ইউনিফর্ম বা অভিন্নতার বিষয়টিপরিস্ফুট করে না, এই বাহিনী গঠনের মূল উদ্দেশ্য হ’ল ঐক্য গড়ে তোলা। এনসিসি’রমাধ্যমেই এমন কিছু দল বা গোষ্ঠী আমরা গড়ে তুলতে পারি, যেখানে নিষ্ঠার সঙ্গে কাজকরে যাওয়ার শক্তি সঞ্চারিত হয়। সেই সঙ্গে, তাঁরা সকলেই একে অন্যকে নানাভাবেঅনুপ্রাণিত করেন। শ্রী মোদী বলেন, এনসিসি’র সাতটি গৌরবময় দশক ইতিমধ্যেই অতিক্রান্ত। এইবাহিনী বেশ কিছু মানুষের মনে নিষ্ঠার ভাব জাগিয়ে তুলেছে। আমাদের অর্জিত সাফল্যকেইআজ আমরা উদযাপন করছি। সেইসঙ্গে, আজ আমরা একথাও চিন্তা করছি যে, এনসিসি’র অভিজ্ঞতাআগামী বছরগুলিতে কিভাবে আরও সফল ও ফলপ্রসূ করে তোলা যায় – সে সম্পর্কে। আগামী পাঁচবছরের শেষে এনসিসি’র ৭৫তম বর্ষপূর্তি উদযাপন, তাই পরবর্তী পাঁচ বছরের জন্যকার্যপরিকল্পনা সংশ্লিষ্ট সকল পক্ষেরই স্থির করা প্রয়োজন বলে মনে করেনপ্রধানমন্ত্রী। ভারতের বর্তমান যুব সমাজ যে দুর্নীতিকে কোনও ভাবেই মেনে নেবে না, একথাবিশেষ দৃঢ়তার সঙ্গে ব্যক্ত করেন শ্রী নরেন্দ্র মোদী। তিনি বিশেষ জোর দিয়ে বলেন যে,দুর্নীতি ও কালো টাকার বিরুদ্ধে লড়াই অহরহ চলতেই থাকবে। কারণ, এই যুদ্ধের সঙ্গেজড়িয়ে রয়েছে ভারতের তরুণ ও যুব সমাজের ভবিষ্যৎ। ভীম অ্যাপ-এর সাহায্যে ডিজিটাল পদ্ধতিতে লেনদেনের কাজকর্মকে উৎসাহ দিতেউদ্যোগী হওয়ার জন্য এনসিসি সদস্যদের কাছে আর্জি জানান প্রধানমন্ত্রী। তিনি বলেনযে, এই পদক্ষেপ স্বচ্ছতা ও দায়বদ্ধতা নিশ্চিত করতে সাহায্য করবে। ভারতের যুব সমাজযদি স্থিরপ্রতিজ্ঞ হয়, তা হলে কোনও কিছুই যে অসম্ভব নয় – একথা বিশেষ জোরের সঙ্গেব্যক্ত করেন তিনি। প্রধানমন্ত্রী বলেন, আগে লোকের বিশ্বাস ছিল যে, ধনী ও ক্ষমতাবানরা সবকিছুরঊর্ধ্বে। কিন্তু এই পরিস্থিতির বর্তমানে পরিবর্তন ঘটেছে। এক সময়ে যাঁরামুখ্যমন্ত্রী পদে আসীন ছিলেন, দুর্নীতির দায়ে তারাই এখন কারার অন্তরালে জীবনকাটাচ্ছেন। আধার প্রসঙ্গটিও এদিন স্থান পায় প্রধানমন্ত্রীর বক্তব্যে। তিনি বলেন, আধারভারতের বিকাশ প্রচেষ্টায় এক বিশেষ শক্তি জুগিয়েছে। যে সুফল আগে ভুল লোকের হাতেগিয়ে পৌঁছতো, তা কিন্তু এখন নিশ্চিতভাবেই পৌঁছে যাচ্ছে সঠিক ব্যক্তির কাছে।
শিক্ষক দিবসের প্রাক্কালে জাতীয় পুরস্কারপ্রাপ্ত শিক্ষক-শিক্ষিকাদের সঙ্গে খোলামেলাভাবে মতবিনিময় করলেন প্রধানমন্ত্রী

প্রধানমন্ত্রী শ্রী নরেন্দ্র মোদী আজ শিক্ষক দিবসের প্রাক্কালে জাতীয় পুরস্কারপ্রাপ্ত শিক্ষক-শিক্ষিকাদের সঙ্গে খোলামেলাভাবে মতবিনিময় করলেন।প্রতিনিয়ত দেশের শিক্ষার মান বাড়ানোর ব্যাপারে প্রধানমন্ত্রী পুরস্কারপ্রাপ্ত শিক্ষকদের সনির্বন্ধ অনুরোধ জানান।তিনি এও বলেন, শিক্ষকরা প্রযুক্তি সম্পর্কে ওয়াকিবহাল থাকবেন এবং শিক্ষা প্রদানের নিয়মিত সূচিতে তা গ্রহণ করার চেষ্টা করবেন।ছাত্রছাত্রীদের মধ্যে সৃজনশীলতা আনতে উদ্যোগী হওয়ার কথা-ও শিক্ষকদের বলেন শ্রী মোদী।পাশাপাশি, তিনি ছাত্রছাত্রীদের মধ্যে পরিচ্ছন্নতা সম্পর্কে সচেতনতা গড়ে তোলার ব্যাপারে শিক্ষকদের পরামর্শ দেন।কেন্দ্রীয় মানবসম্পদ উন্নয়ন মন্ত্রী শ্রীমতী স্মৃতি ইরানি এবং কেন্দ্রীয় মানবসম্পদ উন্নয়ন প্রতিমন্ত্রী ডঃ রামশঙ্কর কাথেরিয়াও সেখানে উপস্থিত ছিলেন। /…
বিদেশে কর্মরত ভারতীয় নাগরিকদের সহায়তার লক্ষ্যে ভারতীয় সম্প্রদায় সম্পর্কিত কল্যাণ তহবিলের নীতি-নির্দেশিকা সংশোধনের প্রস্তাবে সম্মতি কেন্দ্রীয় মন্ত্রিসভার

প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে বুধবার ভারতীয় সম্প্রদায়ের কল্যাণ সম্পর্কিত তহবিলের নীতি-নির্দেশিকা সংশোধনের প্রস্তাবটিতে অনুমোদন দেওয়া হয়। এইতহবিল গঠন করা হয় ২০০৯ সালে। তহবিল গঠনের লক্ষ্য হল বিদেশে বসবাসকারী ভারতীয়নাগরিকদের বিপাক-বিপর্যয়ে এবং আপৎকালীন পরিস্থিতিতে সাহায্য ও সহায়তা যোগানো।সংশোধিতনীতি-নির্দেশিকার আওতায় বিদেশের ভারতীয় নাগরিকদের কল্যাণমূলক ব্যবস্থাগুলিকে আরওসম্প্রসারিত করা হবে। বিপন্ন ও বিপদগ্রস্ত বিদেশের ভারতীয় সম্প্রদায়কে সহায়তাদানএবং সমষ্টি কল্যাণ সম্পর্কিত কর্মপ্রচেষ্টার প্রসার সহ বিভিন্ন ক্ষেত্রে এইতহবিলের সাহায্যে প্রয়োজনীয় সহায়তা পৌঁছে দেওয়া হবে সংশ্লিষ্ট পরিবারগুলির কাছে। বিদেশেভারতীয় নাগরিকরা সহায়তা প্রার্থনার জন্য ভারতীয় দূতাবাসগুলিরমাধ্যমে আবেদন পেশকরতে পারবেন। বিদেশেবিপদের মুহূর্তে ভারতীয় নাগরিকদের সাহায্য করা ছাড়াও লিবিয়া, ইরাক, ইয়েমেন, দক্ষিণসুদান সহ বিভিন্ন রাষ্ট্রে সংঘাত চলাকালীন ভারতীয়দের উদ্ধার করে নিয়ে আসা হয়আপৎকালীন পরিস্থিতিতে। ত্রাণ ও উদ্ধারের ক্ষেত্রে ভারতের তৎপরতার বিষয়টি ইতিমধ্যেইপ্রশংসা লাভ করেছে আন্তর্জাতিক মহলের। শুধু তাই নয়, যে সমস্ত দেশান্তরী ভারতীয়শ্রমিক রুজি-রোজগারের আশায় বিদেশে পাড়ি দিয়েছেন, তাঁদের মধ্যেও আস্থা ও নিরাপত্তাবোধ অনেকটাই বৃদ্ধি পেয়েছে ভারত সরকারের এই বিশেষ উদ্যোগের ফলে। /…
প্রধানমন্ত্রীকে ভূটানের সর্বোচ্চ অসামরিক পুরস্কারে সম্মানিত

নতুন দিল্লি, ১৭ ডিসেম্বর, ২০২১ ভূটানের রাজা জিগমে খেসর নামগিয়েল ওয়াংচুক সেদেশের জাতীয় দিবস উদযাপন উপলক্ষে ভারতের প্রধানমন্ত্রী শ্রী নরেন্দ্র মোদীকে সর্বোচ্চ অসামরিক পুরস্কার 'অর্ডার অফ দ্য ড্রুক গ্যালপো' প্রদান করেছেন। তাঁকে এই সম্মান জানানোর জন্য শ্রী মোদী সেদেশের রাজার প্রতি কৃতজ্ঞতা প্রকাশ করেছেন। ভূটানের প্রধানমন্ত্রীর ট্যুইটের জবাবে শ্রী মোদী একগুচ্ছ ট্যুইটে বলেছেন, "ধন্যবাদ লিয়নচেন @/
প্রধানমন্ত্রীর সঙ্গে সাক্ষাৎ করলেন সিঙ্গাপুরের সামাজিক নীতি বিষয়ক মন্ত্রী মিঃ থরমন শানমুগারত্নম

সিঙ্গাপুরের সামাজিক নীতি বিষয়ক মন্ত্রী মিঃ থরমন শানমুগারত্নম আজ নতুন দিল্লীতে প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন। ভারতে মিঃ শানমুগারত্নমকে স্বাগত জানিয়ে শ্রী মোদী তাঁকে নববর্ষের উষ্ণ শুভেচ্ছা জানান এবং তাঁর মাধ্যমে সিঙ্গাপুরের প্রধানমন্ত্রীকেও নববর্ষের শুভেচ্ছা জ্ঞাপন করেন। দুই নেতাই দ্বিপাক্ষিক সম্পর্ক আরো জোরদার করার ব্যাপারে আশাপ্রকাশ করেন। তাঁরা অর্থনৈতিক সহযোগিতার ক্ষেত্রে পারস্পরিক স্বার্থ সংশ্লিষ্ট বিভিন্ন বিষয়ের পাশাপাশি পরিকাঠামো, দক্ষতা উন্নয়ন, ভারত-সিঙ্গাপুর সুসংবদ্ধ অর্থনৈতিক সহযোগিতা চুক্তি ও ডিজিটাল অর্থনীতি নিয়েও আলোচনা করেন। ভারতে সামাজিক রূপান্তরের ক্ষেত্রে এবং ডিজিটাল অর্থনীতিতে উৎসাহদানের লক্ষ্যে প্রধানমন্ত্রী শ্রী নরেন্দ্র মোদী যে সমস্ত উদ্যোগ গ্রহণ করেছে, মিঃ শানমুগারত্নম তার প্রশংসা করেন। প্রধানমন্ত্রী শ্রী মোদী ভারত ও সিঙ্গাপুরের মধ্যে পরিকাঠামো, পর্যটন, ডিজিটাল পেমেন্ট ব্যবস্হা, উদ্ভাবন এবং সুপ্রশাসনিক ক্ষেত্রে সহযোগিতাকে আরও নিবিড়তর করার আগ্রহ প্রকাশ করেন।